Държавен вестник, бр. 78, 2009 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  78
контрольор и специализирана администрация, 
организирана в една дирекция и една главна 
дирекция.
(2) Общата численост на персонала в ад­
министративните звена на агенцията е 648 
щатни бройки.
(3) Числеността на отделните организа­
ционни структури и на административните 
звена в агенцията е посочена в приложението.
(4) Обхватът на териториалните звена в 
рамките на главната дирекция по ал. 1, тех­
ните седалища и числеността на персонала в 
тях се определят от изпълнителния директор. 
Раздел II
Главен секретар
Чл. 7. (1) Главният секретар осъществява 
административното ръководство на агенцията 
в изпълнение на законовите разпореждания 
на изпълнителния директор.
(2) Главният секретар ръководи, координира 
и контролира функционирането на агенцията 
за точното спазване на разпоредбите на нор­
мативните актове.
Чл. 8. Главният секретар се назначава от 
изпълнителния директор.
Чл. 9. (1) Главният секретар:
1. осигурява организационната връзка 
между изпълнителния директор и админи­
стративните звена в агенцията, както и между 
административните звена;
2. организира разпределението на задачите 
между административните звена, като създава 
условия за ефективна работа;
3. осъществява общия контрол за изпъл­
нението на възложените задачи;
4. ръководи процеса по въвеждането на 
автоматизирани системи в работата на аген­
цията;
5. координира и контролира управлението 
на ползваните за административни нужди 
недвижими имоти и движими вещи, предос­
тавени на агенцията;
6. утвърждава длъжностните характерис­
тики на служителите;
7. организира подготовката на бюджета 
на агенцията;
8. изготвя ежегоден доклад за дейността 
на администрацията, който се представя за 
утвърждаване от изпълнителния директор;
9. представлява агенцията в случаите, в 
които е упълномощен изрично от изпълни­
телния директор по проблеми, свързани с 
функционирането на администрацията;
10. изпълнява и други задачи, възложени 
му от изпълнителния директор.
(2) При отсъствие на главния секретар 
неговите функции за всеки конкретен случай 
се изпълняват от определен от изпълнителния 
директор на агенцията директор на дирекция.
Раздел III
Звено за вътрешен одит
Чл. 10. (1) Звеното за вътрешен одит е на 
пряко подчинение на изпълнителния директор 
на агенцията и осъществява вътрешен одит 
по Закона за вътрешния одит в публичния 
сектор. 
(2) Звеното по ал. 1 осъществява дейност­
та по вътрешен одит на всички структури, 
програми, дейности и процеси в агенцията в 
съответствие с чл. 13 от Закона за вътрешния 
одит в публичния сектор. 
(3) Звеното по ал. 1 докладва директно на 
изпълнителния директор на агенцията.
(4) Звеното по ал. 1:
1. планира, извършва и докладва дейността 
по вътрешен одит в съответствие с изисквани­
ята на Закона за вътрешния одит в публичния 
сектор, стандартите за вътрешен одит, Етичния 
кодекс на вътрешните одитори, статута на 
вътрешния одит и утвърдената от министъра 
на финансите методология за вътрешен одит 
в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават от 
изпълнителния директор на агенцията, като 
годишният план се координира с годишния 
план на звеното за вътрешен одит в Минис­
терството на транспорта, информационните 
технологии и съобщенията;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход 
и техники, вида и обема на проверките;
4. дава на изпълнителния директор на 
агенцията независима и обективна оценка 
за състоянието на одитираните системи за 
финансово управление и контрол и оценява 
процесите за идентифициране, оценяване и 
управление на риска, въведени от изпълни­
телния директор на агенцията;
5. проверява и оценява: съответствието 
на дейностите със законодателството, въ­
трешните актове и договори; надеждността и 
всеобхватността на финансовата и оператив­
ната информация; създадената организация 
по опазване на активите и информацията; 
ефективността, ефикасността и икономич­
ността на дейностите; изпълнението на за­
дачите, договорите, поетите ангажименти и 
постигането на целите;
6. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага председателя на агенцията при 
изготвянето на план за действие и извършва 
проверки за проследяване изпълнението на 
препоръките;